Mariu Incudini

Mariu Incudini (o Mario Incudine n talianu) è nu cantanti sicilianu ca nascìu a Enna lu 2 di giugnu dû 1981) .

 Biografìa 

La sò prima spirienza artìstica è quannu partècipa ô film d'Antonio Maddeo “Vò Vò”, giratu 'n Sicilia ntê primi anni Nuvanta.

Poi, trasi a fari parti dâ cumpagnìa tiatrali “Amici del Teatro” cu cui gira li tiatri d’Italia e utteni nummurusi ricanuscimenti comu atturi e auturi dî culonni sunori. Cu "Il berretto a sonagli" di Pirandello, Mario Incudine vinci lu “Premio Finale 2004” di Viterbo, comu megghiu spittàculu e megghia cumpagnìa, arricivennu l’apprizzamentu dâ crìtica pi l’origginalitati dî mùsichi.

Ntô 1996, funna lu gruppu "Ianniscuru" cu Franco Barbarino. Cû gruppu ntô 2002 ncidi "Un Natali di paci".

Ntô 1999 funna lu triu "I petri c’addumanu" cu cui pùbbrica l’arbum "In forma di musica" pruduttu dû cumuni d'Enna.

Ntô 2003, cuncritizza un pruggettu di sulista câ rializzazzioni di l’album "Terra (radici nel futuro)" pruduttu dâ Riggiuni Siciliana, Assissuratu â Pùbbrica Istruzzioni e A li beni Curturali.

Mario Incudine partècipa a nummirusi trasmissioni televisivi supra Rai 2, Rete 4, Antenna Sicilia.

Mario Incudine fici parti dû pristiggiusu gruppu di mùsica siciliana Taberna Mylaensis cu lu quali sunau 'n tournèe nta Ulanna, Istanbul e Milanu.

Ntò 2008 riggistra u discu Sudd ccu lu gruppu Sudd MM. Tutti i canzuna sunu n sicilianu.

Ntò 2009 vinci ù festival da canzuni siciliana

 Janniscuru 

Mario Incudine è unu dî membra funnatura di lu gruppu musicali sicilianu Janniscuru cû quali ncidi un cd c'arricogghi brani natalizzi dâ tradizzioni siciliana, e appoi accumincia a esibbìrisi nta vari lucalitati isulani 'n qualitati di cantanti e musicista (mannulinu, mandula, tammorra).

 Liami sterni 

Situ ufficiali di Mario Incudine

Catigurìa:Cantanti siciliani
Incudini, Mariu